Ła siche ła xe un tèrmene col qual tradisionalmente se uxa individoar l'insieme de quełe funsion cerebrałi, emotive, afetive e rełasionałi de l'individuo, che łe exuła da ła soa dimension corporea e maderiałe. Se intende quindi riferirse, co ła paroła "siche", a n'astrasion consetuałe che ła enclude al só interno conponenti difarenti, cuałi facoltà conositìe, intełetìe e rasionałi, cuałi par exenpio ła cosiensa, ma anca conponenti irasionałi, o sia l'ànema o l'inconsio. De vólta en vólta łe varie formasion culturałi ei vari pensaduri i ga definio en masa modi ła siche, sotołineando majormente un o pi di aspeti indicai sóra . Par i antighi greci, ła gera l'ànema, parché identificà col respiro . Inte el corso del tenpo, col medéxemo tèrmene ne semo ze invese riferì a tri conceti distinti, drio l'ànbito de considerasion: siche cofà esensa spirituałe, en ànbito rełigioxo; siche cofà insiem de łe facoltà mentałi e conositìe, en fiłoxofìa; siche cofà conpleso de funsion mìa corporee, qual ogeto de studio de ła sicołogia.